CELEX: 31988D0370
Language: el
Date: 1988-06-13 00:00:00
Title: 88/370/ΕΟΚ: Απόφαση της Επιτροπής της 13ης Ιουνίου 1988 για τροποποίηση της απόφασης 81/545/ΕΟΚ περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από τη Βουλγαρία

Avis juridique important

|

31988D0370

88/370/ΕΟΚ: Απόφαση της Επιτροπής της 13ης Ιουνίου 1988 για τροποποίηση της απόφασης 81/545/ΕΟΚ περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από τη Βουλγαρία  

Επίσημη Εφημερίδα αριθ. L 182 της 13/07/1988 σ. 0014 - 0016

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 13ης Ιουνίου 1988  για τροποποίηση της απόφασης 81/545/ΕΟΚ περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από τη Βουλγαρία  (88/370/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέσων κατά τις εισαγωγές ζώων του βοείου και χοιρείου είδους και νωπών κρεάτων προέλευσης τρίτων χωρών (1), όπως τροποποιήθηκε τελευταία από την οδηγία 87/64/ΕΟΚ (2), και ιδίως το άρθρο 16,  Εκτιμώντας:  ότι οι υγειονομικές προϋποθέσεις και οι απαιτήσεις για το κτηνιατρικό πιστοποιητικό κατά τις εισαγωγές νωπού κρέατος από τη Βουλγαρία καθορίστηκαν στην απόφαση 81/545/ΕΟΚ της Επιτροπής (3), όπως τροποποιήθηκε τελευταία από την απόφαση 86/538/ΕΟΚ (4) ·  ότι οι βουλγαρικές αρχές μετέβαλαν την πολιτική εμβολιασμού κατά του εξωτικού αφθώδους πυρετού· ότι, όσον αφορά τον εξωτικό πυρετό, χρησιμοποιείται σήμερα ο τύπος Α22 του εμβολίου, κατά τον εμβολιασμό των βοοειδών και προβατοειδών, στην προστατευτική ζώνη κατά μήκος των συνόρων με την Τουρκία, συμπεριλαμβανομένων των κοινοτήτων Achtopol, Malko Tirnovo, Groudovo, Boliarovo, Topolovgrad και Liubimetz·  ότι οι τροποποιήσεις αυτές ισχύουν από τον Δεκέμβριο 1985·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 81/545/ΕΟΚ τροποποιείται ως εξής:  1. Στο άρθρο 1 η πρόταση «περιοχές Bourgas, Jambol, Haskovo, Smoljan και Blagoevgrad» αντικαθίστανται από την πρόταση « κοινότητες των Achtopol, Malko Tirnovo, Groudovo, Boliarovo, Topolovgrad, Svilengrad και Liubimetz».  2. Το παράρτημα Α αντικαθίσταται από το παράρτημα της παρούσας απόφασης.  Άρθρο 2  Η παρούσα απόφαση εφαρμόζεται από την 1η Ιουλίου 1988. Εντούτοις, τα πιστοποιητικά που χρησιμοποιούνται σήμερα, τροποποιημένα, εφόσον είναι απαταίτητο, σύμφωνα με τις διατάξεις της παρούσας απόφασης, μπορούν να χρησιμοποιούνται μέχρι τις 30 Σεπτεμβρίου 1988.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 13 Ιουνίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 34 της 5. 2. 1987, σ. 52.  (3) ΕΕ αριθ. L 206 της 27. 7. 1981, σ. 1.  (4) ΕΕ αριθ. L 319 της 14. 11. 1986, σ. 70.  ΠΑΡΑΡΤΗΜΑ  «ΠΑΡΑΡΤΗΜΑ Α  ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για νωπό κρέας (1) κατοικιδίων βοοειδών, χοιροειδών, προβατοειδών και αιγοειδών που προορίζεται για αποστολή στην Ευρωπαϊκή Οικονομική Κοινότητα  Χώρα προορισμού:  Αριθμός δημόσιου πιστοποιητικού υγείας (2):  Χώρα εξαγωγής: Βουλγαρία (εκτός των κοινοτήτων Achtopol, Malko Tirnovo, Groudovo, Boliarovo, Topolovgrad, Svilengrad και Liubimetz)  Υπουργείο:  Υπηρεσία:  Στοιχεία:  (προαιρετικό)  Ι. Αναγνώριση του κρέατος:  Κρέας από:  (είδος ζώου)  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση του κρέατος:  Διεύθυνση(σεις) και αριθμός(οί) (2) κτηνιατρικής εγκρίσεως του (των) εγκεκριμένου(ων) σφαγείου(ων)  Διεύθυνση(σεις) και αριθμός(οί) (2) κτηνιατρικής εγκρίσεως του (των) εγκεκριμένου(ων) εργαστηρίου(ων)  τεμαχισμού  ΙΙΙ. Προορισμός του κρέατος:  1.2 // Το κρέας αποστέλλεται από:   // (τόπος αποστολής)   // στ :   // (χώρα και τόπος προορισμού)  με το εξής μεταφορικό μέσο (3):  Όνομα και διεύθυνση του αποστολέα:  Όνομα και διεύθυνση του παραλήπτη:  IV. Υγειονομική βεβαίωση:  Ο υπογεγραμμένος επίσημος κτηνίατρος βεβαιώνει ότι:  1. το ανωτέρω αναφερόμενο νωπό κρέας προέρχεται από:  - ζώα που δεν έχουν γεννηθεί, εκτραφεί ή σφαγεί στις περιοχές Achtopol, Malko Tirnovo, Groudovo, Boliarovo, Topolovgrad, Svilengrad και Liubimetz,  - τα ζώα που βρίσκονται στην επικράτεια της Βουλγαρίας (εκτός από τις περιοχές Achtopol, Malko Tirnovo, Groudovo, Boliarovo, Topolovgrad, Svilengrad και Liubimetz, για τρεις τουλάχιστον μήνες πριν από τη σφαγή τους ή μετά από τη γέννησή τους, εφόσον πρόκειται για ζώα ηλικίας κάτω των τριών μηνών,  - τα ζώα που προέρχονται από εκμεταλλεύσεις στις οποίες δεν έχει εκδηλωθεί αφθώδης πυρετός κατά τη διάρκεια των προηγούμενων 30 ημερών καθώς και σε ακτίνα 10 χιλιομέτρων, επίσης κατά τη διάρκεια των προηγούμενων 30 ημερών,  - εφόσον πρόκειται για χοίρειο κρέας, τα ζώα δεν προέρχονται από εκμεταλλεύσεις στις οποίες έχει επιβληθεί απαγόρευση λόγω βρουκέλλωσης των χοίρων κατά τη διάρκεια των προηγούμενων έξι εβδομάδων,  - εφόσον πρόκειται για νωπό πρόβειο ή αίγειο κρέας, τα ζώα δεν προέρχονται από εκμεταλλεύσεις στις οποίες έχει επιβληθεί απαγόρευση λόγω βρουκέλλωσης των βοοειδών ή αιγοειδών κατά τη διάρκεια των προηγούμενων έξι εβδομάδων·  2. το προαναφερθέν νωπό κρέας προέρχεται από εγκατάσταση ή εγκαταστάσεις στις οποίες, μετά από εκδήλωση αφθώδους πυρετού, μόνο μετά τη σφαγή όλων των υπαρχόντων ζώων, την απομάκρυνση όλου του κρέατος και τον τελικό καθαρισμό και την απολύμανση όλων των εγκαταστάσεων υπό την επίβλεψη επίσημου κτηνίατρου, επιτράπηκε η περαιτέρω επεξεργασία κρέατος για εξαγωγή προς την Κοινότητα.  1.2.3 //  // Έγινε στ ,  (τόπος)   // την  (ημερομηνία)  1.2 // Σφραγίδα   // (υπογραφή του επίσημου κτηνίατρου)   //  //  //  // (όνομα με κεφαλαία γράμματα,  τίτλος και προσόντα)»  (1) Νωπό κρέας: όλα τα τμήματα των κατοικιδίων βοοειδών, χοιροειδών, προβατοειδών και αιγοειδών, κατάλληλα για ανθρώπινη κατανάλωση, που δεν έχουν υποβληθεί σε καμία επεξεργασία συντήρησης· εντούτοις, διατηρημένα δια ψύξεως και κατεψυγμένα κρέατα θεωρούνται ως νωπά.  (2) Προαιρετικό, όταν η χώρα προορισμού επιτρέπει την εισαγωγή νωπού κρέατος, για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Για τα βαγόνια τραίνου και τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα.